# Invitasjon til markedsdialog om Robotic Process Automation (RPA)

## Innledning

Lørenskog kommune har ca. 48 000 innbyggere, og er en kommune med stor befolkningsvekst. Kommunen har i overkant av 2 650 årsverk fordelt på fire sektorer og to stabsavdelinger.

Lørenskog kommune ønsker å effektivisere arbeidsprosesser og spare tid som ansatte bruker på manuelle oppgaver. Dette gjelder alle sektorer i kommunen og kan omfatte mange av kommunens fagsystemer.

Som et tiltak i dette arbeidet, har vi tatt i bruk RPA (Robotic Process Automation). Kommunen bruker programvaren Blue Prism, med to separate on-premise miljøer; ett i åpen og ett i sikker sone. Vi har fire prosesser i produksjon, og én under utvikling. Det jobbes med identifisering og prioritering av flere mulige prosesser. Bruken av RPA som automatiseringsverktøy er i startfasen, og kommunen har svært begrenset intern kompetanse innen RPA.

## Om markedsdialogen

Lørenskog kommune ønsker kontakt med leverandører innen RPA i forkant av en konkurranse for å bedre kunne utarbeide gode konkurransedokumenter i tråd med mulighetene i markedet.

Markedsdialogen vil gå i 2 faser.
Først ønsker vi at aktuelle leverandører sender oss et løsningsforslag på problemstillingene beskrevet under på maks 10 sider. Dersom besvarelsen inneholder bilder og figurer vil disse ikke telle med i sideantallet.
Etter en gjennomgang av de mottatte besvarelsene vil 3-5 leverandører bli invitert til en 1:1 samtale.
Gjør oppmerksom på at de leverandørene som vil bli inviterte vil være leverandører som presenterer ting i sin besvarelse vi sitter med lite kunnskap om, eller andre ting vi ønsker å dykke dypere ned i. Det å ikke bli invitert til 1:1 samtale betyr IKKE at man som leverandør er uaktuell i konkurransefasen.

Besvarelsen skal sendes ninroi@lorenskog.kommune.no innen onsdag 12.08.2024.

Samtlige leverandører som deltar i markedsdialogen vil bli informerte når konkurransen er utlyst.

## Problemstilling

Vi ønsker å inngå en avtale med en leverandør som kan være vår samarbeidspartner i vårt arbeid med å effektivisere og automatisere arbeidsprosesser, ikke nødvendigvis begrenset til kun RPA og/eller Blue Prism. I den forbindelse ønsker vi å høre anbefalinger om hvordan vi best kan organisere et slikt samarbeid. Følgende temaer kan være relevante å diskutere:

* Avtalens varighet og omfang.
* Fordeling av arbeidsoppgaver/organisering av samarbeidet.
* Hvilken kompetanse og erfaringer vi bør forespørre fra en leverandør.
* Andre aktuelle og relevante metodikker og teknologier for automatisering.
* Hvordan organisere forvaltning/drift av prosesser i produksjon, inkludert kompetanseoverføring. Her vil vi understreke at vi per nå ikke ser for oss å kunne ta ansvar for dette selv.
* Andre ting leverandøren mener kan være aktuelt.